Lucius Aelius Seianus

Lucius Aelius Seianus, natus Lucius Seius Strabo,   Lucii Seii Strabonis filius, inter annos 23 a.C.n. et 20 a.C.n., adoptatus a Lucio Aelio Cato, consule anni 4, fuit praefectus praetorianus cum patre ab anno 14 sub Tiberio imperatore.Der Neue Pauly, s.v. Aelius II 19, t 1, c 174 Cum anno 20 pater Seius praefectus Aegypti factus essetCassius Dio LVII 19., solus cohortis praetorianis praeerat. Cum Seianus multa apud Tiberium posset, milites cohortium Praetorianorum unis castris monte Viminali coacti sunt. Anno vicensimo, ornamenta praetoria accepitCassius Dio LVII 19.7. et filiam suam filio Claudii in matrimonium deditTacitus, Annales III 29.4.. Tum sibi ipsi imperium sperabat et Liviam, uxorem Drusi, filii imperatoris, ducere petebat, sed has preces Tiberius anno 25 negavit. Quod autem imperatorem anno 26 apud Sperlongam a saxis rumpentibus servaverat, Tiberius ei omnibus rebus crediditTacitus, Annalen IV 59.1.. Seiano suadente, Tiberius consilium cepit Romae relinquendae. Nunc princeps Capreis in insula vixit, cum Seinanus Romae regnavit et aditum ad principem impediebat. Romae in inimicos crudeliter egit et exempli gratia familiam Germanici persequebatur. Anno 31, tandem cum Tiberio, consul ordinarius erat et imperium proconsulare accepit. Tum autem Seianus fide Tiberii non iam fruebatur, et 18 Octobris 31 a Sutorio Macrone, qui a Tiberio furtim novus praefectus praetorianus factus est, in senatu captus et eodem die cum filiis caesus est.

Sejanus his Fall, ludus scaenicus a Ben Ionson scriptus

 Notae 

Categoria:Romani antiqui
Categoria:Consules
Categoria:Praefecti Praetorio
Categoria:Mortui 31
Categoria:Nati 20 a.C.n.
Categoria:Gens Seia
Seianus, Lucius